கருட புராணம்
{{இந்து புனிதநூல்கள்}}
 
 '''கருட புராணம்''' ([[தேவநாகரி]]: गरुड़ पुराण) என்பது [[இந்து சமயம்|இந்து சமய]] [[பதினெண் புராணங்கள்|பதினெண் புராணங்களில்]] பதினேழாவது புராணமாகும். [[வைணவ சமயம்|வைணவ]] புராணமான இதில் [[விஷ்ணு]]வும் [[கருடன் (புராணம்)|கருடனும்]] உரையாடுவது போன்று அமைந்துள்ளது. மரணத்திற்குப் பின்னுள்ள வாழ்க்கை, ஈமச்சடங்குகள் மற்றும் மறுபிறவி போன்றவைகளைப் பற்றி இதன் இரண்டாம் பகுதி விளக்குகிறது.&lt;ref&gt;[http://www.sacred-texts.com/hin/gpu/index.htm Introduction:''கருட புராணம் (ஆங்கிலம்)''], மொழிபெயர்ப்பாளர்கள்: எர்னஸ்ட் வுட் மற்றும் எஸ்.வி. சுப்பிரமணியம் (1911).&lt;/ref&gt; இப்புராணத்தில் வானியல், மருத்துவம், இலக்கணம், நவரத்தின கட்டமைப்பு மற்றும் பண்புகள் பற்றி விவாதிக்கிறது. மொத்தம் பத்தொன்பது ஆயிரம் செய்யுட்கள் கொண்ட இப்புராணம், பூர்வ கந்த மற்றும் உத்திர கந்த என்ற இரண்டு உட்பிரிவுகளைக் கொண்டுள்ளது.
 
 ==தண்டனைகள்==
 {| class=&quot;wikitable&quot;
 |-
 ! தண்டனையின் பெயர்!! பாவ செயல்கள் !! தண்டனை விபரம்
 |-
 |தாமிஸிர நரகம் || பிறருக்குச் சொந்தமான மற்றவர் மனைவியை விரும்புதல் அல்லது அபகரித்தல், பிறரது குழந்தையை அபகரித்தல், பிறரது பொருளை ஏமாற்றி அபகரித்தல் || நரகத்தில் எமகிங்கரர்கள் முள்ளாலான கட்டைகளாலும் கதைகளாலும் அடிப்பார்கள்.
 |-
 |அநித்தாமிஸ்ர நரகம்|| கணவனும் மனைவியும் சேர்ந்து வாழாமல் ஒருவரை ஒருவர் ஏமாற்றுதல், கணவன் மனைவியை வஞ்சித்தலும் மனைவி கணவனை வஞ்சித்தலும்.|| உழன்று, கண்கள் தெரியாத நிலையில் இருள்சூழ மூர்ச்சையாகி விழுந்து தவிப்பார்கள்
 |-
 |ரௌரவ நரகம்|| பிறருடைய குடும்பத்தை, அதாவது வாழும் குடும்பத்தைக் கெடுத்தல், பிரித்தல், அழித்தல், அவர்களின் பொருள்களைப் பறித்தல்.||  பாவிகளை எமகிங்கரர்கள் சூலத்தில் குத்தித் துன்புறுத்துவார்கள்.
 |-
 |மகா ரௌரவ நரகம்|| மிகவும் கொடூரமாக பிறர் குடும்பத்தை வதைத்தல், பொருளுக்காக குடும்பங்களை நாசம் செய்தல். || குரு என்ற கோரமான மிருகம் பாவிகளைச் சூழ்ந்து, முட்டி மோதி பலவகையிலும் ரணகளப்படுத்தி துன்புறுத்தும்.
 |-
 |கும்பிபாகம்|| சுவையான உணவுக்காக, வாயில்லா உயிர்களை வதைத்தும் கொன்றும் பலவிதங்களில் கொடுமைப்படுத்துதல் || எரியும் அடுப்பில் வைக்கப்பட்டுள்ள எண்ணெய்க்கொப்பறையில் போட்டு, எமதூதர்கள் பாவிகளைத் துன்புறுத்துவார்கள்.
 |-
 |காலகுத்திரம்|| பெரியோர்களையும் பெற்றோர்களையும் அடித்து அவமதித்தல், துன்புறுத்தியும் பட்டினி போடுதல்.|| அதே முறையில் அடி, உதை, பட்டினி என்று அவர்கள் வதைக்கபடுவார்கள்.
 |-
 |அசிபத்திரம்|| தெய்வ நிந்தனை செய்தல், தர்மநெறியைவிட்டு அதர்ம நெறியைப் பின்பற்றுதல் || பாவிகள் பூதங்களால் துன்புறுத்தப்பட்டு இனம் புரியாத ஒரு பயமுடன் அவதிப்படுவார்கள்.
 |-
 |பன்றி முகம்|| குற்றமற்றவரைத் தண்டித்தல், நீதிக்குப் புறம்பாக அநீதிக்குத் துணைபோதல் || பன்றிமுகத்துடனும் கூர்மையான பற்களுடனும் உள்ள ஒரு மிருகத்தின் வாயில் அகப்பட்டு, கூர்மையான பற்களால் கடிக்கப்பட்டு பாவிகள் தண்டிக்கப்படுவார்கள்.
 |-
 |அந்தகூபம்|| உயிர்களைச் சித்திரவதை செய்தல், கொடுமையாகக் கொலை செய்தல். || கொடிய மிருகங்கள் கடித்துக் குதறும் நிலை ஏற்படும். விசித்திரமான மாடுகள் கீழே போட்டு மிதித்துத் துன்புறுத்தும்.
 |-
 |அக்னிகுண்டம்|| பிறருக்கு உரிமையான பொருள்களை, தனது வலிமையாலும் செல்வாக்காலும் அபகரித்து வாழ்தல், பலாத்காரமாக தனது காரியங்களை நிறைவேற்றிக்கொள்தல்.|| பாவிகள் ஒரு நீண்ட தடியில் மிருகத்தைப்போல் கைகால்கள் கட்டப்பட்ட நிலையில் எரியும் அக்னிகுண்டத்தில் வாட்டி எடுக்கப்படுவார்கள்.
 |-
 |வஜ்ரகண்டகம்|| சேரக்கூடாத ஆணையோ பெண்ணையோ கூடித்தழுவி மகிழும் காமவெறியர்கள் அடைதல் || நெருப்பால் செய்யப்பட்ட பதுமைகளைக் கட்டித்தழுவ ஜீவன்கள் நிர்ப்பந்திக்கப்படுவார்கள்.
 |-
 |கிருமிபோஜனம்|| தான் மட்டும் உண்டு, பிறரது உழைப்பைச் சுரண்டிப்பிழைத்தல். || பிறவற்றைத் துளைத்துச் செல்லும் இயல்புடையது கிருமிகள் மூலம் பாவிகள் கடித்துத் துளையிட்டு துன்புறுத்தப்படுவார்கள்
 |-
 |சான்மலி|| நன்மை, தீமை, பாபம் ஆகியவற்றைப் பாராமல், உறவுமுறையைக்கூடப் பாராமல் யாருடனாவது எப்படியாவது கூடி மகிழுதல். || பாவிகளை முள்ளாலான தடிகளாலும் முட்செடிகளாலும் எமகிங்கரர்கள் துன்புறுத்துவார்கள்.
 |-
 |வைதரணி|| நல்வழிகளில் செல்லாமல் தர்மத்துக்குப் புறம்பாக நடந்தல். || வைதரணி என்ற ரத்தமும், சீழும், சிறுநீரும், மலமும், கொடிய பிராணிகளும் இருக்குமொரு நதியில் பாவிகள் விழுந்து துன்பப்படுவார்கள்.
 |-
 |பூபோதம்|| சிறிதும் வெட்கமின்றி இழிவான பெண்களுடன் கூடுதல், ஒழுக்கக்குறைவாக நடத்தல், எந்த லட்சியம் இன்றி வாழ்தல்|| பாவிகளை விடமுடைய பூச்சிகள், பிராணிகள் கடிக்கும்.
 |-
 |பிராணி ரோதம்|| பிராணிகளைக் கொடுமைப்படுத்தல் || கூர்மையான பாணங்களை பாவிகளின் மீது எய்து துன்புறுத்துவார்கள்.
 |-
 |விசஸனம்|| பசுக்களைக் கொடுமை செய்தல். || பாவிகளுக்கு எமகிங்கரர்கள் சவுக்கடி கொடுத்துத் துன்புறுத்துவார்கள்.
 |-
 |லாலா பக்ஷம்|| மனைவியைக் கொடுமைப்படுத்தி முறையற்ற மோக இச்சைக்கு ஆளாக்கிக் கெடுத்தல். || பாவிகளும் அதே முறையில் வதைக்கப்படுவார்கள்.
 |-
 |சாரமேயாதனம்|| வீடுகளை தீவைத்தல், சூறையாடுதல், உயிர்களை வதைத்தல், விடத்தைக் கொடுத்துக் கொல்லுதல், மக்களைக் கொன்று குவித்தல் || விசித்திரமான கொடிய மிருகங்கள் பாவிகளை வதைக்கும்.
 |-
 | அவீசி || பொய்சாட்சி சொல்தல் || நீர்நிலைகளில் ஜீவன்களைத் தூக்கிவீசி அழுத்தப்படும்&lt;ref&gt;[http://temple.dinamalar.com/news_detail.php?id=8222 தினமலர்:கருட புராணம் கூறும் செய்யும் பாவங்களுக்கான தண்டனைகள்]&lt;/ref&gt;
 |}
 
 ==இதனையும் காண்க==
 * [[கருடன் (புராணம்)|கருடன்]]
 
 ==மேற்கோள்கள்==
 &lt;references/&gt;
 
 ==வெளி இணைப்புகள்==
 *[https://www.youtube.com/watch?v=IzSsxJ4mz3w கருடபுராணம் கூறும் மறுபிறவி ரகசியம் - கானொலி]
 
 {{புராணங்கள்}}